התכנית ללימודי פסיכותרפיה הינה תלת-שנתית ומקנה בסיס רחב בפסיכותרפיה דינמית לצד הכשרה ייחודית בטיפול דינמי ממוקד. הגישה הדינמית הממוקדת מאפשרת לקיים טיפול דינמי לצד האפשרות לתכנן את הטיפול ואת מטרותיו בהתאם לאילוצי זמן. באופן זה התכנית באה לתת מענה לצרכים של מטפלים העובדים במסגרות ציבוריות וכן בקליניקות פרטיות. לימודי הפסיכותרפיה עוסקים בכל טווח הגילאים, מילדות עד זקנה, ובטווח רחב של בעיות נפשיות.
בתכנית לימודי הפסיכותרפיה מושם דגש על יישום התיאוריה הנלמדת בקליניקה של משתתפי התכנית.
התכנית לפסיכותרפיה דינמית וממוקדת מתקיימת הן בבת חפר (ביציאה של כביש 6 לנתניה) והן במודיעין.
התכנית ללימודי הפסיכותרפיה מוכרת ע"י האגוד הישראלי לפסיכותרפיה וע"י האגודה הישראלית לפסיכותרפיה ממוקדת. זהו המחזור ה-15 בתכנית הייחודית של "יישומים קליניים", ואנו מזמינים את המתעניינים בתכנית להגיש בהקדם את מועמדותם. אם הגיע הזמן לקפיצת מדרגה, להתרחבות והעמקה מקצועית של בסיס הידע התיאורטי, יכולת ההמשגה ויישומם בטיפול, אם חשוב לך ללמוד במקום ברמה גבוהה ועם שיח אישי שמדבר איתך ואליך- זה המקום.
מטפלים הפתוחים להתבוננות חדשה גם על עצמם, בעלי הבנת מורכבות, עם ענין ומחויבות לתהליך למידה מתמשך ובעלי מוטיבציה טיפולית. המעוניינים ללמוד, לתרום ולהיתרם בקבוצת למידה בלתי שיפוטית.
התכנית מתאימה למטפלים העובדים עם ילדים, נוער ומבוגרים ועם אוכלוסיות מגוונות.
לצורך ההשתתפות בתכנית נדרש ניסיון טיפולי של שנתיים לפחות במסגרת ברה"נ בעת הקבלה לתכנית או במהלכה.
התכנית ללימודי פסיכותרפיה הינה תלת-שנתית ומקנה בסיס רחב של ידע דינמי בפסיכותרפיה ובעבודה הטיפולית על גווניה, לצד הכשרה ייחודית בטיפול דינמי ממוקד. הטיפול בגישה הדינמית הממוקדת מאפשר לתכנן את הטיפול ואת מטרותיו בהתאם לאילוצי זמן, ומתאים גם לתהליכים טיפוליים ממוקדים מתמשכים. לימודי הפסיכותרפיה עוסקים בכל טווח הגילאים, מילדות עד זקנה, ובטווח רחב של בעיות נפשיות. לצד לימודי הפסיכותרפיה האינדיבידואלית, ניתן מקום גם להתייחסות זוגית, משפחתית ומערכתית.
לצורך ההשתתפות בתכנית נדרש ניסיון טיפולי במסגרת ברה"נ. תלמיד ללא ניסיון כזה יידרש להשלימו במהלך הלימודים.
נשמח לעמוד איתך בקשר אישי כבר במהלך שלב ההתלבטות והמועמדות לתכנית.